Ai, gure juaneteak

Ai, gure juaneteak Patxo Telleriak idatzitako eta Tartean teatroa konpainiak 2024an produzitutako antzezlana da. Lanaren oinarria Mikel Laboaren hamabi abesti dira; kanta horiek Telleriari bere bizitza pertsonalean piztutako gogoetak azaldu edo kantatzen ditu Patxo Telleria aktoreak, Adrian de los Ojos eta Maider Lopez musikariekin eta zuzendari artistikoa Jokin Oregi zela.

Spoken word (edo hitz esana) motako zuzeneko poesia formatuan idatzitako gidoia Elkar argitaletxeak eta Tartean Teatroak argitaratu zuten 2024an bertan liburu moduan. Neurri librean eta nagusiki zuzenean irakurtzeko idatzitako poesia mota errimatu bat da berez, «esaniko hitza» izena asmatu du Telleriak hura izendatzeko.

 Sinopsia 
Mikel Laboaren kantutegian oinarritutako ikuskizun teatrala da. Kantutegiko hamabi baino gehiago kantu hobeto estimatzeko antzerki-hari bat sortzen du. Telleriak bere bizitza jartzen du gogoeta egiteko material gisa

Hasierako emanaldietan Telleriak beste bi musikari aktorerekin partekatu zuen taula, zuzeneko musikaren indarra gehituta.

 Hegazti errariak (Hamalau. 1994)
 Negu hurbilak (Sei, 1985)
 Izarren hautsa (Lau-Bost. 1980)
 Oi Pello Pello (Azken, 1964)
 Haika mutil (Bat-hiru, 1974)
 Txoria txori (Bat-Hiru. 1974)
 Kantuz (Lau-Bost. 1980)
 Ai, nere juaneteak
 Ihes betea zilegi balitz (Sei, 1985)
 Bedeinkatua
 Lili bat (Hamabi, 1989)
 Baga, biga, higa (Bat-Hiru. 1974)
Onartu duenez, bazuen lehenago ere estilo horretan zerbait egiteko gogoa. «Bestalde, momentu batean, baneukan gogoa lehendabiziko aldiz nire bizitzan material gisa ni jartzeko ere. Hau da, nitaz hitz egiteko». Eta horregatik aipatu du «biluzte bat» izan dela.

 Izenburua 
Laboaren kanta baten tituluaren berrinterpretazioa da obraren titulua. Joxan Artzeren poema bat zen: Nere juaneteak. Baina jatorrizko bertsioaren singular hori plural bilakatu zuen Telleriak bere lanerako. Kanta plazaratu zenean oligarkiaren aurkako manifestu bat izan zen. Garai hartan puro batekin eta xistera batekin zebilen gizon bat zen etsaia, hori zelako oligarka, eta haren kontra borrokatu behar zuten orduko gazteek. Baina geroago Telleriari denborak erakutsi zion munduaren injustizia horretan xisteradunak ez direla hipokrita bakarrak, eta bera bezalakoek ere  erantzukizuna izan zutela munduaren norabidean. Horregatik, ziria kanpoan sartu beharrean, atzamarra bere begian eta bera bezalakoen begian ere sartu du Telleriak  gidoi honetan.

 Erreferentziak 

 Ikus, gainera 

 Euskal antzerki berria
 EZ DOK HIRU – euskal musikaren benetako istorioa (2017)

 Kanpo estekak 

 Ai, gure juaneteak. entzungarri Spotify atarian.